Uhasibu (kwa Kiingereza: accounting) ni upimaji wa hali ya kifedha ya shirika au biashara. Baada ya upimaji huo, mhasibu ana jukumu la kuwasilisha taarifa kwa wanaohusika. Mfumo wa uhasibu unaofanyika hivi leo ulianzishwa na mwanahisabati wa Italia kwa jina Luca Pacioli mwaka 1494. Uhasibu, ambao wengi huuita 'lugha ya biashara', hupima matokeo ya kiuchumi ya shirika na baadaye kuwajulisha washika dau. Anayefanya kazi ya uhasibu huitwa mhasibu. Uhasibu unaweza kugawanywa mara tano: Uhasibu wa kifedha (financial accounting) Uhasibu wa kimeneja (management accounting) Ukaguzi kutoka nje (external auditing) Uhasibu wa ushuru (tax accounting) Uhasibu wa kifedha ni utengenezaji wa ripoti kuhusu fedha za shirika fulani. Ripoti hizi hutumika na watu wa nje ambao wangependa kuwekeza katika shirika lile au kulikopea . Uhasibu huu hufanyika ili kuwezesha mameneja kufanya maamuzi kuhusu shirika. Ukaguzi wa nje au external auditing ni uhakiki kwamba yaliyofanywa na mhasibu ni kweli. Mahasibu wanaofanya ukaguzi wa nje huajirika na shirika kuja kufanya hesabu za hasibu wako kuona kwamba hakufanya makosa na hamna utapeli wowote isiende kuwa mhasibu wako akudanganya. Uhasibu wa ushuru ni upimaji wa ushuru ambao shirika lafaa kulipa kwa serikali.